NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 476/2023

**1436a**

# S p o l o č n á s p r á v a

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony (tlač 1436) vo výboroch Národnej rady Slovenskej republiky v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona.

**I.**

Národná rada Slovenskej republiky uznesením č. 2068 z 15. marca 2023 pridelila vládny návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony (tlač 1436) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre hospodárske záležitosti.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

K predmetnému návrhu zákona zaujali výbory Národnej rady Slovenskej republiky toto stanovisko:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi:**
* **Výbor** Národnej rady Slovenskej republiky **pre financie a rozpočet** (uzn. č. 446 zo dňa25. apríla 2023)
* **Ústavnoprávny výbor** Národnej rady Slovenskej republiky (uzn. č. 736 zo dňa 27. apríla 2023)
1. Odporúčanie pre Národnú radu Slovenskej republiky návrh **schváliť:**
* **Výbor** Národnej rady Slovenskej republiky **pre hospodárske záležitosti** (uzn. č. 432 zo

dňa27. apríla 2023)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplývajú pozmeňujúce a doplňujúce návrhy:

1. **K čl. I – nový bod 4**

 Za bod 3 sa vkladá nový bod 4, ktorý znie:

„4.  V § 71n ods. 8 sa slová „pre vytváranie a správu finančných nástrojov“ nahrádzajú slovami „pri správe produktov“.“.

Nasledujúce body sa primerane prečíslujú.

Tento bod nadobúda účinnosť 1. júla 2023, čo sa premietne do ustanovenia o účinnosti zákona pri vyhotovovaní čistopisu zákona.

Navrhovaná úprava vyplynula z aplikačnej praxe a z potreby zosúladenia znenia príslušných ustanovení zákona s ustanovením čl. 10 ods. 8 a 10 delegovanej smernice Komisie (EÚ) 2017/593 zo 7. apríla 2016, ktorou sa dopĺňa smernica Európskeho parlamentu a Rady 2014/65/EÚ, pokiaľ ide o ochranu finančných nástrojov a finančných prostriedkov patriacich klientom, povinnosti v oblasti riadenia produktov a pravidlá uplatniteľné na poskytovanie alebo prijímanie poplatkov, provízií alebo akýchkoľvek peňažných alebo nepeňažných benefitov (Ú. v. EÚ L 87, 31.3.2017). Spresňuje sa, že ustanovená povinnosť sa má týkať všetkých povinností (činností) pri správe produktov (t. j. pri ich vytváraní a súčasne aj distribúcii, nielen pri vytváraní).

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I – nové body 6 a 7**

 Za bod 5 sa vkladajú nové body 6 a 7, ktoré znejú:

„6. V § 79a ods. 5 sa slová „[§ 73b až 73d](https://www.slov-lex.sk/pravne-predpisy/SK/ZZ/2001/566/20230601.html%22%20%5Cl%20%22paragraf-73b%22%20%5Co%20%22Odkaz%20na%20predpis%20alebo%20ustanovenie),“ nahrádzajú slovami „§ 71p, [§ 73b až 73d](https://www.slov-lex.sk/pravne-predpisy/SK/ZZ/2001/566/20230601.html%22%20%5Cl%20%22paragraf-73b%22%20%5Co%20%22Odkaz%20na%20predpis%20alebo%20ustanovenie), § 73f až 73i,“ a slová „na tento účel“ sa nahrádzajú slovami „za poskytnuté investičné služby vo vzťahu k štruktúrovaným vkladom“.

 7. V § 81 ods. 1 úvodnej vete sa za slovom „prostriedky“ vypúšťa čiarka a slová „štruktúrované vklady“.“.

Nasledujúce body sa primerane prečíslujú.

Tieto body nadobúdajú účinnosť 1. júla 2023, čo sa premietne do ustanovenia o účinnosti zákona pri vyhotovovaní čistopisu zákona.

Ide o upresnenie vnútorných odkazov a o upresnenie doterajšieho znenia zákona na základe aplikačnej praxe. Banka a obchodník s cennými papiermi sú povinní odvádzať príspevky do Garančného fondu investícií, ak ich predávajú alebo k nim poskytujú poradenstvo v pozícii sprostredkovateľa. Štruktúrované vklady, ku ktorým banka alebo obchodník s cennými papiermi poskytujú investičné služby v pozícii sprostredkovateľa, nie sú súčasťou klientskeho majetku.

**Výbor NR SR pre financie a rozpočet**

**Gestorský výbor odporúča schváliť.**

1. **V čl. I, 7. bode** [§ 84 ods. 6 písm. b) tretí bod] sa slová „čiarka nahrádza slovom“ nahrádzajú slovami „pripája toto slovo:“.

Pozmeňujúci návrh gramatickej povahy.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **V čl. I, 10. bode** [§ 84 ods. 6 písm. c) tretí bod] sa slovo „slovom“ nahrádza slovami „čiarkou a na konci sa pripája slovo“.

Pozmeňujúci návrh gramatickej povahy.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **V čl. II, 6. bode**, § 13 ods. 4 prvej vete sa za slovo „kontroly“ a v ods. 5 sa za druhé slovo „kontroly“ vkladajú slová „burzových obchodov“.

Pozmeňujúci návrh terminologicky zjednocuje znenie navrhovaného ustanovenia so znením ďalších odsekov vrátane nadpisu § 13 s prihliadnutím na skutočnosť, že na pojem „kontrola burzových obchodov“ nebola zavedená legislatívna skratka.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **V čl. II, 6. bode**, § 13 ods. 5 sa za slová „kontroly burzových obchodov“ vkladá spojka „a“.

Pozmeňujúci návrh má za cieľ doplnením vhodnej spojky zabezpečiť jasné vymedzenie dvoch odlišných povinností príslušného zamestnanca burzy vyplývajúcich z citovaného ustanovenia a to povinnosti poskytnúť Národnej banke Slovenska súčinnosť a povinnosti podať Národnej banke správu o výsledku kontroly.

**Výbor NR SR pre financie a rozpočet**

**Ústavnoprávny výbor NR SR**

**Gestorský výbor odporúča schváliť.**

1. **K čl. II – doterajší bod 6**

V bode 6 sa text „Poznámka pod čiarou k odkazu 19a znie:

„19a) Delegované nariadenie Komisie (EÚ) 2017/584 zo 14. júla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy bližšie určujúce organizačné požiadavky na obchodné miesta (Ú. v. EÚ L 87, 31.3.2017).“.“ nahrádza textom „Poznámky pod čiarou k odkazom 19a a 20 znejú:

„19a) Delegované nariadenie Komisie (EÚ) 2017/584 zo 14. júla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy bližšie určujúce organizačné požiadavky na obchodné miesta (Ú. v. EÚ L 87, 31.3.2017).

20) § 3 zákona č. 747/2004 Z. z. v znení neskorších predpisov.“.“.

Ide o vyprecizovanie príslušného odkazu, pretože sa odkazoval na zrušený zákon č. 96/2002 Z. z. o dohľade nad finančným trhom a o zmene a doplnení niektorých zákonov v znení neskorších predpisov.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. III – nový článok III**

Za článok II sa vkladá nový článok III, ktorý znie:

„Čl. III

Zákon č. 203/2011 Z. z. o kolektívnom investovaní v znení zákona č. [547/2011 Z. z.](https://www.zakonypreludi.sk/zz/2011-547), zákona č. [206/2013 Z. z.](https://www.zakonypreludi.sk/zz/2013-206), zákona č. [352/2013 Z. z.](https://www.zakonypreludi.sk/zz/2013-352), zákona č. [213/2014 Z. z.](https://www.zakonypreludi.sk/zz/2014-213), zákona č. [323/2015 Z. z.](https://www.zakonypreludi.sk/zz/2015-323), zákona č. [359/2015 Z. z.](https://www.zakonypreludi.sk/zz/2015-359), zákona č. [361/2015 Z. z.](https://www.zakonypreludi.sk/zz/2015-361), zákona č. [91/2016 Z. z.](https://www.zakonypreludi.sk/zz/2016-91), zákona č. [125/2016 Z. z.](https://www.zakonypreludi.sk/zz/2016-125), zákona č. [292/2016 Z. z.](https://www.zakonypreludi.sk/zz/2016-292), zákona č. [237/2017 Z. z.](https://www.zakonypreludi.sk/zz/2017-237), zákona č. [279/2017 Z. z.](https://www.zakonypreludi.sk/zz/2017-279), zákona č. [177/2018 Z. z.](https://www.zakonypreludi.sk/zz/2018-177), zákona č. [373/2018 Z. z.](https://www.zakonypreludi.sk/zz/2018-373), zákona č. [156/2019 Z. z.](https://www.zakonypreludi.sk/zz/2019-156), zákona č. [210/2021 Z. z.](https://www.zakonypreludi.sk/zz/2021-210), zákona č. [310/2021 Z. z.](https://www.zakonypreludi.sk/zz/2021-310), zákona č. [368/2021 Z. z.](https://www.zakonypreludi.sk/zz/2021-368), zákona č. [454/2021 Z. z.](https://www.zakonypreludi.sk/zz/2021-454) a zákona č. 208/2022 Z. z. sa mení a dopĺňa takto:

1. V § 61 ods. 9 sa slová „odsekom 10“ nahrádzajú slovami „odsekom 8“.
2. V § 70 ods. 3 písm. b) sa suma „730 000 eur“ nahrádza sumou „750 000 eur“.
3. V § 140 ods. 4 sa slová „zmenách v spôsoboch distribúcie cenných papierov na území hostiteľského členského štátu štandardného fondu“ nahrádzajú slovami „zmene v informáciách“ a slová „jednotlivých emisií cenných papierov štandardného fondu, ktoré sú predmetom distribúcie“ sa nahrádzajú slovami „emisie akcií, ktoré sa majú uviesť na trh“.
4. V § 140 ods. 6 sa slová „odsekom 3“ nahrádzajú slovami „odsekom 5“.
5. V § 141 ods. 6 úvodnej vete sa za slovo „sprístupniť“ vkladá čiarka a slová „a to aj elektronicky,“.
6. V § 147a ods. 7 sa za slová „spoločnosti podľa“ vkladajú slová „§ 28 alebo“ a za slová „štáte v súlade s právne záväzným aktom Európskej únie upravujúcim správcov alternatívnych investičných fondov“ sa vkladajú slová „alebo štandardných fondov alebo európskych štandardných fondov,“.“.

Nasledujúce články sa primerane prečíslujú.

Tento článok nadobúda účinnosť 1. júla 2023, čo sa premietne do ustanovenia o účinnosti zákona pri vyhotovovaní čistopisu zákona.

Uvedené zmeny sa navrhujú na základe upozornenia Európskej komisie za účelom zabezpečenia správnej transpozície smernice (EÚ) 2019/1160 upravujúcej cezhraničnú distribúciu podnikov kolektívneho investovania (smernica CBDF).

K bodu 1 - zmena v § 61(9) je spresnením transpozície čl. 1(1) smernice (EÚ) 2019/1160, ktorý modifikuje čl. 17(8) smernice 2009/65/ES.

K bodu 2 - zmena v § 70 ods. 3 písm. b) je zosúladením s článkom 9 bod 1 smernice Európskeho Parlamentu a Rady (EÚ) 2019/2034 z 27. novembra 2019 o prudenciálnom dohľade nad investičnými spoločnosťami a o zmene smerníc 2002/87/ES, 2009/65/ES, 2011/61/EÚ, 2013/36/EÚ, 2014/59/EÚ a 2014/65/EÚ.

K bodu 3 - zmena v § 140(4) je spresnením transpozície čl. 1(5)(b) smernice (EÚ) 2019/1160, ktorým sa mení čl. 93 ods. 8 prvý pododsek smernice 2009/65/ES.

K bodu 4 - zmena v § 140(6) je spresnením transpozície čl. 1(5)(b) smernice (EÚ) 2019/1160, ktorým sa mení čl. 93 ods. 8 tretí pododsek smernice 2009/65/ES.

K bodu 5 - zmena v § 141(6) je spresnením transpozície čl. 1(4) smernice (EÚ) 2019/1160, ktorým sa mení čl. 92(3) prvý pododsek smernice 2009/65/ES.

K bodu 6 - zmena v § 147a(7) je spresnením transpozície čl. 2(2) smernice (EÚ) 2019/1160, ktorým sa mení čl. 30a(3) smernice 2009/65/ES.

**Výbor NR SR pre financie a rozpočet**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 8** hlasovať spoločne s návrhom gestorského výboru **schváliť.**

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony **(tlač 1436)** odporúča Národnej rade Slovenskej republiky predmetný návrh zákona **schváliť s pozmeňujúcimi a doplňujúcimi návrhmi.**

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony **(tlač 1436a)** bola schválená uznesením gestorského výboru **č. 461 z  2. mája 2023.**

Týmto uznesením výbor zároveň poveril spoločnú spravodajkyňu **Annu Miernu**, aby na schôdzi Národnej rady Slovenskej republiky pri rokovaní o predmetnom návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 2. mája 2023

**Marián Viskupič, v.r.**

**predseda**

 **Výboru NR SR pre financie a rozpočet**